# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 003-01/21-03/01

URBROJ: 2137-33-01-21-2

Sokolovac, 25.02.2021.

*Z A P I S N I K*

sa ***2. sjednice Vijeća roditelja*** Osnovne škole Sokolovac u školskoj godini 2020./2021. održane dana 25. veljače 2021. godine u 16,30 sati u prostoriji Osnovne škole Sokolovac u Sokolovcu ( na tribinama) uz pridržavanje epidemioloških mjera.

Sjednicu Vijeća roditelja je sazvala i sjednici je predsjedavala predsjednica Vijeća roditelja Izidora Pajnić.

Sjednici prisustvuje 13 članova Vijeća roditelja:

Ljiljana Radmilović, predstavnica 1. razreda, Izidora Pajnić, predstavnica 2.r., Biljana Novosel Gvozden, predstavnica 3. razreda, Anita Žerjav, predstavnica, 4. razreda, Biljana Ban, predstavnica 5.a .r., Dragica Toplak, predstavnica 5.b.r, Valentina Miklošić, predstavnica 6.a.r, Ivana Benko, predstavnica 7.a r, Snježana Hanžeković, predstavnica 8.a razreda, Sanja Savić, predstavnica 8.b r, Valerija Frankol, predstavnica PŠ Srijem, Duška Cvrtila, predstavnica PŠ Velika Mučna, Dijana Krnjak, predstavnica PŠ Mala Mučna.

Sjednici nisu prisustvovali: Mihaela Matica, predstavnica PŠ Srijem, Alen Radić, predstavnik PŠ Velika Mučna, Milan Podravac, predstavnik PŠ Velika Mučna i Ruža Šebrek, predstavnica PŠ Veliki Botinovac.

Predsjednica Vijeća roditelja konstatira da sjednici prisustvuje potrebna većina članova, prisutno je 13 od 17 članova izabranih u Vijeće roditelja Osnovne škole Sokolovac za školsku godinu za školsku godinu 2020./2021.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Usvajanje zapisnika s 1. sjednice Vijeća roditelja od 06.10.2020.;

2. Predlaganje i izbor kandidata za člana Školskog odbora Osnovne škole Sokolovac iz

 reda roditelja i skrbnika;

3. Izvješće o radu škole i provedenim aktivnostima tijekom prvog polugodišta;

4. Ostala aktualna pitanja;

5. Razno

 ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

Ravantelj predlaže nadopunu dnevnog reda s točkom, prijedlogom dopune kućnog red Osnovne škole Sokolovac. Prijedlog je prihvaćen te se stavlja ispod točke 4., a dosadašnja točka 5. Razno postaje točka 6.

Budući da nije bilo drugih prijedloga ni primjedbi predsjednica Vijeća roditelja daje na usvajanje predloženi dnevni red:

1. Usvajanje zapisnika s 1. sjednice Vijeća roditelja od 06.10.2020.;
2. Predlaganje i izbor kandidata za člana Školskog odbora Osnovne škole Sokolovac iz

 reda roditelja i skrbnika

 3. Izvješće o radu škole i provedenim aktivnostima tijekom prvog polugodišta;

 4. Ostala aktualna pitanja;

 5. Davanje pozitivnog mišljenja na prijedlog izmjene i dopune pravilnika o kućnom

 redu

 6.Razno

Članovi Vijeća roditelja jednoglasno su prihvatili predloženi dnevni red te prešli na rad po istome.

**Točka 1.**

Pod točkom 1. Usvajanje zapisnika s 1. sjednice Vijeća roditelja od 06.10.2020. predsjednica Vijeća roditelja kaže da su zapisnik s prethodne sjednice primili zajedno s pozivom.

Budući da nije bilo prijedloga, ni primjedbi, članovi Školskog odbora jednoglasno su donijeli

**O D L U K U**

*PRIHVAĆA* se zapisnik sa 1. sjednice Vijeća roditelja Osnovne škole Sokolovac u školskoj godini 2020./2021.održanoj dana 06.10.2020. godine.

**Točka 2.**

Pod točkom 2. Predlaganje i izbor kandidata za člana Školskog odbora Osnovne škole Sokolovac iz reda roditelja i skrbnika Predsjednica Vijeća roditelja daje riječ ravnatelju koji je upoznao nazočne s odredbama Statuta Osnovne škole Sokolovac vezano uz izbor kandidata za članove Školskog odbora Osnovne škole Sokolovac.

Kandidate za članove Školskog odbora iz reda roditelja / skrbnika može predložiti svaki član Vijeća roditelja, kandidati se moraju izjasniti o prihvaćanju kandidature za člana Školskog odbora.

Roditelj odnosno skrbnik se može osobno kandidirati.

Predsjednica Vijeća roditelja kaže da se treba izabrati Izborno povjerenstvo.

Predložene su tri (3) članice Izbornog povjerenstva; Biljana Novosel Gvozden, Snježana Hanžeković i Ljiljana Radmilović. Predsjednica Vijeća roditelja poziva članove Učiteljskog vijeća da iznesu primjedbe na predložena tri člana Povjerenstva.

Primjedbi nema. Predsjednica Vijeća roditelja poziva prisutne članove da se izjasne za ili protiv imenovanja Povjerenstva.

Povjerenstvo je izabrano sa 13 glasova - za.

Biljana Novosel Gvozden, predsjednica, Snježana Hanžeković, članica, Ljiljana Radmilović, članica.

ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

**Zaključak:**

**Članovi Povjerenstva jednoglasno su izabrani.**

Predsjednica Vijeća roditelja poziva prisutne da predlože kandidate ili da se osobno kandidiraju. Predložene su kandidatkinje Ivana Benko i Izidora Pajnić.

Predložene kandidatkinje su Izjavile da prihvaćaju kandidaturu.

Povjerenstvo je pristupilo utvrđivanju broja birača i pripremanju glasačkih listića za pristupanje tajnom glasovanju. Glasački listići su napravljeni prema abecednom redu za kandidatkinje koje su prihvatile kandidaturu.

U popis birača upisano je ukupno 17 članova, 13 članova je prisutno, a 4 člana su odsutna, stoga je izrađen ukupno 13 glasačkih listića. Na svakom glasačkom listiću je pečat Škole. Članovi vijeća roditelja pristupaju tajnom glasovanju. Predsjednica Povjerenstva poziva članove Povjerenstva da pristupe provjeravanju i prebrojavanju glasačkih listića. Glasovanju je pristupilo 13 članova, te je kandidatkinja Izidora Pajnić dobila 11 glasova, a kandidatkinja Ivana Benko 2 glasa. Svi glasački listići su važeći. Nema nevažećih i neupotrebljenih glasačkih listića. Izbori su valjani.

**Zaključak: Vijeće roditelja Osnovne škole Sokolovac jednoglasno potvrđuje da je prema popisu birača glasovanju pristupilo 13 članova, te da je kandidatkinja Izidora Pajnić sa 11glasova izbrana za članicu Školskog odbora Osnovne škole Sokolovac i imenuje se u Školski odbor Osnovne škole Sokolovac sa danom 05.04.2021. godine.**

Vijeće roditelja Osnovne škole Sokolovac donosi

**ODLUKU**

**O IMENOVANJU ČLANA ŠKOLSKOG ODBORA IZ REDA RODITELJA**

I.

Izidora Pajnić, Mali Grabičani 40, Mali Grabičani imenuje se sa danom 05.04.2021 godine u Školski odbor Osnovne škole Sokolovac iz reda roditelja.

II.

Član Školskog odbora iz točke I. ove Odluke imenuje se na vrijeme od četiri (4) godine.

Mandat člana Školskog odbora počinje teći od dana konstituiranja Školskog odbora.

**Točka 3.**

Pod točkom 4. Izvješće o radu škole i provedenim aktivnostima tijekom prvog polugodišta

predsjednica Vijeća roditelja daje riječ ravnatelju koji informira prisutne o aktivnostima koje su provedene u razdoblju od listopada 2020. godine do 25.veljače 2021. godine. Sve aktinosti su redovito objavljivanje na web stranici škole. Kako nije bilo pitanja, primjedbi, ni prijedloga prelazi se na slijedeću točku dnevnog reda.

ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

**Točka 4.**

Pod točkom 4. Ostala aktualna pitanja predsjednica Vijeća roditelja daje riječ ravnatelju koji obrazlaže da se će obilježiti Dan darovitih učenika, Dan šarenih čarapa. Obuka neplivača nije održana u prošloj školskoj godini, tako da bi ove godine trebali održati za treće i četvrte razrede, ali još nema konkretnih informacija. Isto je i sa maturalnim putovanjem učenika sedmih i osmih razreda. Slijedeći tjedan će biti održan dogovor sa žurnim službama oko provođenja vježbe evakuacije. U ožujku će biti održani školski pregledi učenika za upis u prvi razred u školi, a početkom travnja liječnički pregled u školskoj medicini. Puno je novih učitelja, tako da u ožujku se kreće s uvidom u nastavu.

Planira se ugradnja projektora na stropove učionica, postavljeni su klimatizacijski uređaji u veći dio učionica. Planira se u ovoj godini izmjena krova u PŠ Velika Mučna i radovi u unutarnjem dijelu da se dobiju učionice primjerene veličine.

Potrebni su i radovi na sanaciji fasade na dva zida u matičnoj školi zbog vlage.

U uskoro će se sanirati kolni ulazi u PŠ Veliki Botinovac i PŠ Srijem, te dio pred školom u PŠ Velika Mučna .

**Točka 5.**

Pod točkom 5. Davanje pozitivnog mišljenja na prijedlog izmjene i dopune pravilnika o kućnom redu predsjednica Vijeća roditelja daje riječ ravnatelju koji obrazlaže da je primijećeno kako je postalo „moderno“ da učenici konzumiraju različite energetske napitke i to sve mlađi i mlađi uzrasti, za koje je unos takvih proizvoda štetan. Nakon rasprave na Učiteljskom vijeću zaključeno je da konzumaciju takvih proizvoda treba zabraniti u prostorima škole i školskog dvorišta. Isto vrijedi i za drugi dio dopune, a koji se odnosi na ponašanje u online okruženju. Pojavili su se (zasad izolirani) slučajevi snimanja, fotografiranja i slično tijekom nastave na daljinu, ali i tijekom nastave uživo, a takve snimke i fotografije se kasnije dijele po društvenim mrežama. S obzirom da, prema Pravilniku o kriterijima za izricanje pedagoških mjera, takvi slučajevi mogu spadati (ovisno o posljedicama) u nateže oblike neprihvatljivog ponašanja (koje rezultira i najtežim pedagoškim mjerama), smatrali smo neophodnim radi prevencije takvog ponašanja to dodatno naglasiti i bolje artikulirati u našem Kućnom redu.

Predlaže se

II. IZMJENA I DOPUNU PRAVILNIKA

**O KUĆNOM REDU**

**Članak 1.**

U Pravilniku o kućnom redu KLASA:003-01/12-01/03 URBROJ:2137-33-01-18- 10 od 4. listopada 2018. godine, KLASA: 003-01/19-01/20 URBROJ:2137-33-01-19-5 od 19.12.2019. mijenja se članak 7. koji sada glasi:

Članak 7.

Učenici za vrijeme boravka u Školi:

* kulturno se ponašaju prema učenicima, učiteljima, djelatnicima škole, roditeljima i drugim osobama koje dolaze u Školu,
* čuvaju i paze prostorije, svoju i tuđu imovinu i imovinu Škole
* u koševe za smeće u učionicama, hodnicima i sanitarnim prostorima bacaju smeće, žvakaće gume i sl.
* stari papir, vrećice, plastičnu ambalažu, boce, baterije odlažu u za to predviđene i označene kutije u učionicama i hodnicima Škole
* ne smiju unositi i konzumirati cigarete, alkohol i narkotična sredstva
* ne smiju konzumirati energetska pića u školi ili u školskom dvorištu
* ne smiju unositi oružje ili druga sredstva, opremu i uređaje koji mogu izazvati požar ili eksplozije
* ne smiju unositi tiskovine nepoćudnog sadržaja
* ne smiju igrati igre na sreću i kartaške igre osim igara s kartama u svrhu obrazovanja u dogovoru s učiteljem
* odjevne predmete i ostale stvari ostavljaju na mjestima određenima za tu namjenu
* učenici pri ulasku u školu obuvaju čistu obuću namijenjenu korištenju u školskim prostorijama, a obuću u kojoj su došli ostavljaju ispod klupa koje se nalaze ispod vješalica pored učionica
* prije početka nastavnog sata pripremaju se za rad
* tijekom nastave pažljivo i aktivno sudjeluju u aktivnostima
* dizanjem ruku javljaju se da nešto žele reći
* učenici putnici trebaju se kulturno i primjereno ponašati u školskom autobusu i na autobusnom stajalištu
* učenicima je zabranjeno fotografiranje ili snimanje drugih učenika, učitelja, radnika i prostorija Škole tijekom nastave i boravka u Školi te njihovo objavljivanje u bilo kojem obliku bez prethodnog pisanog odobrenja ravnatelja.
* strogo je zabranjeno snimanje učitelja i drugih učenika tijekom izvođenja nastave na daljinu kao i dijeljenje tih sadržaja na društvenim mrežama
* također je zabranjeno raditi snimke zaslona (screenshot ili printscreen) tijekom sata koji se izvodi na platformi za nastavu na daljinu (Microsoft Teams ili drugoj) te dijeliti taj sadržaj na društvenim mrežama
* tijekom dozvoljenog korištenja računala i mrežnih resursa škole (lokalne mreže i

interneta) učenicima nije dozvoljeno slati poruke nepoćudnog sadržaja,

komunicirati chatom s drugim osobama na način neprimjeren dobi učenika,

koristiti društvene mreže (Facebook, Twitter, Instagram i sl.), pregledavati usluge

i sadržaje neprimjerene njihovom uzrastu.

Učenici teže krše Kućni red ako se ne pridržavaju odredbi točke 18. i točke 19. ovog članka.

Članak 2.

Ostale odredbe Pravilniku o kućnom redu KLASA:003-01/12-01/03 URBROJ:2137-33-01-18- 10 od 4. listopada 2018. godine, KLASA: 003-01/19-01/20 URBROJ:2137-33-01-19-5 od 19.12.2019. ne mijenjaju se.

Otvara se rasprava, nema dodatnih primjedbi.

Vijeće roditelja Osnovne škole Sokolovac jednoglasno daje pozitivno mišljenje na Prijedlog II. izmjena i dopunu pravilnika o kućnom redu

**Točka 6 .**

Pod točkom 6. Razno predstavnica roditelja učenika 5. a razreda pitala je da li će učenici provoditi polaganje za bicikle, ravnatelj je odgovorio da pretpostavlja da će biti, ali ne može još potvrditi. Budući da nije bilo daljnjih pitanja ni prijedloga, ravnatelj se zahvalio svima prisutnima na sudjelovanju.

Sjednica Vijeća roditelja zaključena je u 17.45 sati.

 ZAPISNIČAR : PREDSJEDNICAVIJEĆA RODITELJA:

Marijana Razman Izidora Pajnić